Internet: Cyber sigurnost i kriminal
Bok, moje ime je Jenny Martin i ja sam direktorica istražiteljskog odjela za cyber
sigurnost u Symantecu. Cyber kriminal danas stvara velike probleme za društvo u
osobnom i financijskom smislu, pa čak i na razni nacionalne sigurnosti. Samo u
proteklih nekoliko godina stotine milijuna brojeva kreditnih kartica su ukradeni,
deseci milijuna brojeva socijalnog osiguranja i zdravstvenih evidencija su bili ugroženi,
čak su i nuklearne centrifuge hakirane i bespilotne letjelice otete.
Ovo je sve učinjeno iskorištavanjem slabosti hardvera i softvera
ili još češće, iskorištavanjem nenamjernih odluka koje su donijeli ljudi koji koriste softver.
Počinitelji takvih cyber zločina nemaju jedan profil ili motivaciju
to može biti bilo tko od međunarodnog terorista do tinejđera koji se natječe za
pravo hvalisanja. Danas, najveće zemlje
nemaju samo uobičajenu vojsku, već imaju i dobro opremljenu cyber vojsku. Zapravo,
sljedeći Svjetski rat se vrlo vjerojatno neće voditi tradicionalnim oružjem, već s
računala koje se koriste da bi zatvorili nacionalnu opskrbu vodom, energetsku mrežu
i sustave prijevoza. Moje ime je Parisa i ja sam Princeza Google sigurnosti. Radila
sam na puno različitih proizvoda i puno različitih načina u pokušaju da učinim
naš softver sigurnijim što je više moguće.
Pogledajmo sada kako cyber kiminal funkcionira ispod haube.
Učimo o softverskim virusima, napadima uskraćivanja usluge i krađi identiteta.
U biologiji i životu, virus je organizam koji se širi kašljanjem,
kihanjem ili fizičkim kontaktom.
Virusi inficiraju stanice ubrizgavanjem njihovog genetskog materijala i
upotrebom tih stanica za repliciranje. Oni mogu učiniti ljude jako bolesnima i onda se proširiti na druge ljude.
Računalni virus djeluje slično. Virus je izvršni program koji se instalira, često
nenamjerno, i učini štetu korisniku i njegovom računalu. Moguće je da se
virus proširi na druga računala. No, kako uopće virus dospije na vaše
računalo? Postoji nekoliko načina na koje napadači mogu zaraziti nečije
računalu. Mogu namamiti žrtvu na instaliranje programa s obmanom vezanom uz
svrhu programa, pa je tako, na primjer, puno virusa prerušeno u sigurnosna ažuriranja.
Moguće je, također, da softver na vašem računalu ima slabost, pa ga napadač može
samostalno instalirati bez traženja izravne dozvole.
Jednom kad je virus na vašem računalu, on može ukrasti ili izbrisati bilo koji od
vaših datoteka, kontrolirati druge programe ili čak dopustiti nekome drugome da udaljenim
putem kontrolira vaše računalo.
Upotrebom računalnih virusa, hakeri mogu preuzeti više milijuna računala diljem svijeta
i iskoristiti ih kao digitalnu vojsku, poznatu i pod nazivom botnet, za napad i preuzimanje web stranica.
Ta se vrsta napada zove distribuirano uskraćivanje usluge.
Uskraćivanje usluge događa se kad haker zatrpa web stranicu s previše zahtjeva.
Kažemo da se radi o distribuiranom uskraćivanju usluge kad napadač napada s
više računala od jednom.
Većina web stranica može odgovoriti na milijune zahtjeva u danu, ali ako ih
zatrpate milijardama ili triljardama zahtjeva koji dolaze s različitih strana,
računala postanu preopterećena i prestanu reagirati. Još jedan od trikova koje koriste
cyber kriminalci je slanje velike količine spam emailova u pokušaju da prevare ljude
da podijele osjetljive osobne informacije.
To se naziva krađom identiteta. Krađa identiteta je kad primite ono što se čini pouzdanim mailom
koji vas traži da se prijavite na vaš račun, ali klik na email
vas vodi do lažne stranice.
Ako se svejedno prijavite, prevareni ste tako što ste otkrili svoju lozinku.
Hakeri potom mogu iskoristiti vaše korisničke podatke za pristupanje vašim stvarnim računima
te kako bi ukrali informacije ili čak vaš novac. Srećom, postoji puno
tvrtki,zakona i državnih organizacija koje rade na tome da učine internet
sigurnijim, ali ti napori nisu dovoljni.
Svaki put kad računalo bude hakirano, vrlo vjerojatno pomislite da je problem u
sigurnosnim postavkama ili softveru. Međutim, u 90% slučajeva sustav je hakiran
ne zbog sigurnosne pogreške, već zbog jednostavne ljudske pogreške.
Postoje koraci koje svi možemo poduzeti da bi se zaštitili. Vrlo često
vaša djela ne utječu samo na sigurnost vaših podataka i računala, već i
na sigurnost svih u vašoj školi,
na radnom mjestu ili kod kuće.S milijardama ili trilijardama dolara koji su u pitanju
cyber kriminalci postaju pametniji svake godine i svi mi trebamo biti u korak s vremenom.